Berlingske Tidende, 1836-08-22
De franske Blade ere uenige om Størrelsen af den, den franske Fremmedlegion i Spanien tiltænkte Forstærkning. Bordeauxer-Journaler tale om en Forstærkning af 10,000 Mand, hvis første Afdeling allerede den 10de d. M. skulle have passeret Grændsen og derpaa have faaet Contra-Ordre. "Journal du Commerce, derimod mener, at kun en saa stor Forstærkning, der udfordres til at bringe Legionen til 10,000 Mand i det Hele, skal afgaae til Spanien. Spanien. – "Moniteuren" synes at stille Madrider=Begivenhederne den 4de og 5te d. M. i et for ligegyldigt Lys. Saaledes veed man, at flere hundrede Nationalgardister, der bleve compromitterede ved hiin Leilighed, ere dragne til Andalusien, hvilken Provinds nu fra Ende til anden staaer under Vaaben for Constitutionen af 1812. Ogsaa Badajoz har erklæret sig for denne Constitution, og den der commanderende General, Butron, har aflagt Eden, skjøndt i den Form: "Jeg sværger Cnstitutionen af 1812, der vil blive billiget af de constituerende Cortes, og sanctioneret af Hendes Majestæt, Troskab. Carthagena er General Mirasol, den tappre Forsvarer af Bilbao, omkommet i Anledning af de Uroligheder, der ledsagede Proclameringen af Constitutionen. Uagtet General Quesadas Energi, ansee Madrider-Blade af 6te d. M. Ministeriet Jsturiz's Fald for uundgaaeligt, og Proclameringen af 1812 for sandsynlig, ogsaa i Hovedstaden. Paa Børsen i Paris har man allerede fortalt, at Jsturiz var død. Det hedder, at den spanske Regjering blandt andre Forholdsregler ogsaa har undertrykket Oppositionsbladene "Ecco", "Nacional", "Patriota" og Castellano, af hvilke dog det første og det sidste senere skulle være komne ud igjen. - Derimod fortæller "Moniteuren", at Roligheden i Madrid slet ikke er blevet forstyrret indtil den 7de d. M.; og at Rygterne om et blodigt Sammenstød mellem Nationalgarden og Linietropperne, den 6te, ere ugrundede, dette stadfæstes af Correspondents-Efterretninger (ministerielle) af 7de, der endog paastaae, at en Troppe forstærkning er ankommet til Madrid, af hvilken Grund ethvert Forsøg paa nye Uroligheder er gjort umuligt. Hr. Jsturiz havde endog havt saamegen Tillid til Rolighedens Vedbliven, at han den 7de havde begivet sig til Dronningen i la Grania. Nationalgardens Afvæbning gaaer raskt fra Haanden, og man vil snart kunne skride til dens Reorganisation. Men Regjeringens største Sorg skal bestaae i tomme Kasser, og man befrygtede, at Hr. Gaviria, som hidtil har hjulpet Regjeringen med Forskud, skulde gjøre Brug af sin fastsatte Betingelse, nemlig at standse med Udtællingen, saasnart Landets finantsielle Tilstand synes ham slet, og herved vilde da Regjeringen komme i den største Forlegenhed. I Provindserne griber derimod Frafaldet fra den nuværende Madrider Regjering samt Proclameringen, af Constitutionen fra 1812 meer og meer og sig Corunna og Bilbao, ja endog Santander og Granada, hvis Hengivenhed for hiin Regjering nylig rostes af de ministerielle Blade, have sluttet sig til denne Constitution. Evaristo San Miguel, General-Capitain af Arragonien, synes at være blevet det Middelpunkt, hvorfra de nordlige Provindsers Opstand faaer Liv. Mina – hedder det – skal være i Forstaaelse med ham, medens dog denne General – ifølge andre Meddelelser – endnu holder Catalonien fri for oprøreriske Bevægelser.